CELEX: 32005R1360
Language: mt
Date: 2005-08-18 00:00:00
Title: Regolament tal-Kummissjoni (KE) Nru 1360/2005 tat- 18 ta' Awwissu 2005 li jemenda r-Regolament (KE) Nru 817/2004 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1257/1999 dwar l-appoġġ għall-iżvilupp rurali mill-Fond Agrikolu Ewropew ta' Gwida u Garanzija (FAEGG)

188              MT              Il-Ġurnal Uffiċjali ta’ l-Unjoni Ewropea                     24.12.2008

32005R1360

19.8.2005                     IL-ĠURNAL UFFIĊJALI TA’ L-UNJONI EWROPEA                           L 214/55

                REGOLAMENT TAL-KUMMISSJONI (KE) Nru 1360/2005

                                      tat-18 ta' Awwissu 2005

     li jemenda r-Regolament (KE) Nru 817/2004 li jistabbilixxi regoli dettaljati għall-
    applikazzjoni tar-Regolament tal-Kunsill (KE) Nru 1257/1999 dwar l-appoġġ għall-
       iżvilupp rurali mill-Fond Agrikolu Ewropew ta' Gwida u Garanzija (FAEGG)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1257/1999 tas-17 ta' Mejju 1999 dwar
l-appoġġ għall-iżvilupp rurali mill-Fond Agrikolu Ewropew ta' Gwida u Garanzija (FAEGG)
u li jemenda u jħassar ċerti Regolamenti1, u b'mod partikolari l-Artikolu 34 tiegħu,

Billi:

(1)       L-Artikolu 23 tar-Regolament (KE) Nru 1257/1999 jipprovdi li l-Komunità tista’
         tiffinanzja bdiewa li jidħlu f’impenji agroambjentali, iżda li dawn l-impenji għandhom
         jinvolvu aktar mill-applikazzjoni tal-prattika tas-soltu ta’ biedja tajba. Xi wħud mill-
         impenji agroambjentali, mogħtija għal perjodu ta’ ħames snin, jiskadu qabel il-
         31 ta’ Diċembru 2006. Bl-introduzzjoni tal-prinċipju tal-kundizzjonalità previst fil-
         Kapitolu 1 tat-Titolu II tar-Regolament tal-Kunsill (KE) Nru 1782/2003, li
         jistabbilixxi regoli komuni għal skemi diretti ta’ appoġġ fi ħdan il-politika agrikola
         komuni2, l-obbligi li japplikaw għal bdiewa fin-nuqqas ta’ impenji agroambjentali
         huma differenti. Se japplikaw regoli ġodda għall-miżuri agroambjentali għall-perjodu
         ta' pprogrammar tal-iżvilupp rurali li jmiss 2007-2013.

(2)       Minflok ma jiġu ffirmati kuntratti ta’ ħames snin ġodda taħt regoli applikabbli għall-
         perjodu ta’ programmar attwali, l-Istati Membri jistgħu jixtiequ jestendu l-kuntratti
         agroambjentali mal-bdiewa li huma fis-seħħ attwalment, sabiex l-aħħar sena ta’
         impenn ma tibdiex aktar tard mill-31 ta’ Diċembru 2006.

1
        ĠU L 160, 26.6.1999, p. 80. Ir-Regolament kif l-aħħar emendat bir-Regolament (KE) Nru 2223/2004
(ĠU L 379, 24.12.2004, p. 1).
2
        ĠU L 270, 21.10.2003, p. 1. Ir-Regolament kif emendat l-aħħar bir-Regolament tal-Kummissjoni (KE)
Nru 118/2005 (ĠU L 24, 27.1.2005, p. 15).
 ---pagebreak--- 24.12.2008      MT               Il-Ġurnal Uffiċjali ta’ l-Unjoni Ewropea                     189

(3)     Għandu jkun hemm aktar flessibbiltà fil-qafas tar-Regolament tal-Kummissjoni (KE)
       Nru 817/20043 f’każijiet fejn il-bdiewa jkunu ttrasferixxew parti sinifikanti miż-żona li
       għaliha kien magħmul l-impenn agroambjentali inizjali, filwaqt li jkun żgurat li
       jitkomplew il-benefiċċji ambjentali tal-impenji.

(4)     Għalhekk, ir-Regolament (KE) Nru 817/2004 għandu jiġi emendat skont dan. L-
       emendi għandhom japplikaw mill-1 ta’ Jannar 2005, meta xi wħud mill-kuntratti
       inizjali jistgħu jkunu skadew.

(5)    Il-miżuri provduti f'dan ir-Regolament huma skont l-opinjoni tal-Kumitat tal-Istrutturi
       Agrikoli u tal-Iżvilupp Rurali,

ADOTTAT DAN IR-REGOLAMENT:

                                              Artikolu 1

Ir-Regolament (KE) Nru 817/2004 huwa emendat kif ġej:

         1) Fl-Artikolu 21, għandu jiżdied il-paragrafu li ġej:

         ‘3. Meta l-impenji agroambjentali jeskadu qabel it-tmiem tal-perjodu ta’
         pprogrammar stipulat fl-Artikolu 42 tar-Regolament (KE) Nru 1257/1999, l-Istati
         Membri jistgħu jestenduh sakemm l-aħħar sena tal-impenn ma tibdiex aktar tard
         mill-31 ta' Diċembru 2006.

         L-Istati Membri jistgħu jawtorizzaw adattazzjonijiet għall-meded tal-azjenda koperta
         mill-impenn biex jitqies trasferiment ta’ parti mill-azjenda tal-benefiċjarju lil persuna
         oħra matul il-perjodu ta’ estensjoni, sakemm dawn l-adattamenti ma jnaqqsux il-
         medda koperta mill-impenn b’aktar minn 50 %.’»

         2) L-ewwel u t-tieni paragrafi tal-Artikolu 36 għandhom jinbidlu b'dan li ġej:

         ‘Meta benefiċjarju jittrasferixxi l-impriża kollha tiegħu jew parti minnha lil persuna
         oħra matul il-perjodu li għalih ikun ingħata impenn bhala kundizzjoni għall-għoti ta'
         għajnuna, din il-persuna l-oħra tista' tassumi l-impenn għall-bqija tal-perjodu. Jekk l-
         impenn ma jkunx trasferit, il-benefiċjarju għandu jrodd l-għajnuna li ngħatat.

         L-Istati Membri, huma u japplikaw il-prinċipju ta’ proporzjonalità, jistgħu jagħżlu li
         ma jesiġux dan ir-rimborż fil-każijiet li ġejjin:

               (a) jekk il-benefiċjarju li jkun diġà eżegwixxa parti sostanzjali mill-impenn
               konċernat jieqaf għall-kollox mill-attivitajiet agrikoli u ma jkunx possibbli
               għas-suċċessur, li jassumi l-impenn,

               (b) jekk it-trasferiment ta’ parti mill-azjenda ta’ benefiċjaru jseħħ matul
               perjodu ta’ estensjoni tal-impenn skont l-Artikolu 21(3) u jekk it-trasferiment
               ma jaqbiżx 50 % tal-medda ta’ qabel l-estensjoni.’»

3
       ĠU L 153, 30.4.2004, p. 30.
 ---pagebreak--- 190             MT            Il-Ġurnal Uffiċjali ta’ l-Unjoni Ewropea              24.12.2008

                                           Artikolu 2

Dan il-Regolament għandu jidħol fis-seħħ fis-seba’ jum wara dak tal-pubblikazzjoni tiegħu
f’Il-Ġurnal Uffiċjali tal-Unjoni Ewropea.

Għandu japplika mill-1 ta’ Jannar 2005. Madankollu, l-ewwel subparagrafu tal-paragrafu 3
tal-Artikolu 21 tar-Regolament (KE) Nru 817/2004, kif miżjud bl-Artikolu 1(1) ta’ dan ir-
Regolament, ma għandux jaffettwa l-validità tal-impenji estiżi qabel id-data tad-dħul fis-seħħ
ta’ dan ir-Regolament.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 18 ta' Awwissu 2005.

Għall-Kummissjoni
Mariann FISCHER BOEL
Membru tal-Kummissjoni